वाशिंगटन: अमरीका के पूर्व विदेश मंत्री कॉलिन पॉवेल ने रिपब्लिकन उम्मीदवार डोनाल्ड ट्रंप को ‘राष्ट्रीय शर्म’ और ‘अंतर्राष्ट्रीय तौर पर अस्पृश्य’ व्यक्ति बताते हुए कहा है कि वह खुद को तबाह करने की राह पर चल रहे हैं । मीडिया की एक रिपोर्ट के मुताबिक, पॉवेल ने यह बात 17 जून को एक पत्रकार एमिली माइलर को लिखे एक निजी ईमेल में कही थी । ट्रंप को एक ‘राष्ट्रीय शर्म’ और ‘अंतर्राष्ट्रीय तौर पर अस्पृश्य’ बताने के अलावा पॉवेल ने कहा था कि रिपब्लिकन पार्टी के उम्मीदवार खुद को तबाह करने के रास्ते पर बढ़ रहे हैं, उन्हें डैमोक्रेट्स द्वारा उनपर हमला किए जाने की भी जरूरत नहीं है ।